b'\n_START_ARTICLE_\nLjubenske potice\n_START_SECTION_\nOpis\n_START_PARAGRAPH_\nLjuben\xc4\x8dani izdelujejo potice po najrazli\xc4\x8dnej\xc5\xa1ih motivih, kot so kme\xc4\x8dko orodje, naprave in predmete ( sekire, \xc5\xbeage, plug, grablje, itd.), ter predmete povezane z notranjo opremo hi\xc5\xa1, ter predmete duhovne ustvarjalnosti, kot so harmonika , kitara, trobenta, knjiga, itd. Potica mora vsebovati sedem vrst lesa; ivo, meko, bo\xc5\xbeji les, tiso, br\xc5\xa1ljan, \xc4\x8dremzo in dren.\n_START_SECTION_\nZgodovina\n_START_PARAGRAPH_\nIme je nastalo po butarah, katere so v preteklosti bile izdelane iz bolj\xc5\xa1ega kruha ali peciva in zelenja. Proti koncu 19. stol. je bila navada na Ljubnem da so fantje med seboj tekmovali, kdo bo na cvetno nedeljo k posvetitvi prinesel najve\xc4\x8djo in najte\xc5\xbejo potico. Ker je bil Jo\xc5\xbee Poli\xc4\x8dnik \xc5\xa1ibke postave, se ni mogel kosati z mo\xc4\x8dnimi vrstniki, zato se je odlo\xc4\x8dil, da bo, \xc4\x8de ne more narediti najve\xc4\x8dje in najte\xc5\xbeje, naredil najlep\xc5\xa1o potico. Tako je leta 1887 k posvetitvi na cvetno nedeljo namesto obi\xc4\x8dajnega snopa prinesel potico v obliki tesarske kro\xc5\xa1nje, to je nahrbtni zaboj za prena\xc5\xa1anje orodja. Od takrat naprej je zamisel ostala, samo motivi se spreminjajo iz leta v leto.\n_START_SECTION_\nCertifikati\n_START_PARAGRAPH_\n21. februarja 2013 je bil sprejet odlok o razglasitvi izdelovanja ljubenskih potic za \xc5\xbeivo mojstrovino dr\xc5\xbeavnega pomena.'